title: Regolament ta’ Implimentazzjoni tal-Kummissjoni (UE) Nru 456/2012 tat- 30 ta’ Mejju 2012 li jemenda r-Regolament (KE) Nru 1266/2007 dwar regoli implimentattivi għad-Direttiva tal-Kunsill 2000/75/KE fir-rigward tal-kontroll, tal-immonitorjar, tas-sorveljanza u tar-restrizzjonijiet f’dak li għandu x’jaqsam mal-movimenti ta’ ċerti annimali ta’ speċi suxxettibbli għall-bluetongue  Test b’relevanza għaż-ŻEE

text:
               31.5.2012

               MT

               Il-Ġurnal Uffiċjali tal-Unjoni Ewropea

               L 141/7

         REGOLAMENT TA’ IMPLIMENTAZZJONI TAL-KUMMISSJONI (UE) Nru 456/2012
   tat-30 ta’ Mejju 2012
   li jemenda r-Regolament (KE) Nru 1266/2007 dwar regoli implimentattivi għad-Direttiva tal-Kunsill 2000/75/KE fir-rigward tal-kontroll, tal-immonitorjar, tas-sorveljanza u tar-restrizzjonijiet f’dak li għandu x’jaqsam mal-movimenti ta’ ċerti annimali ta’ speċi suxxettibbli għall-bluetongue
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 2000/75/KE tal-20 ta’ Novembru 2000 li tistabbilixxi dispożizzjonijiet speċifiċi għall-kontroll u l-eradikazzjoni tal-bluetongue (1), u b’mod partikolari l-Artikolu 9(1)(c), l-Artikoli 11 u 12 u t-tielet paragrafu tal-Artikolu 19 tagħha,
   Billi:

               (1)

               Ir-Regolament tal-Kummissjoni (KE) Nru 1266/2007 (2) jistipula regoli għall-kontroll, il-monitoraġġ, is-sorveljanza u r-restrizzjonijiet f’dak li għandu x’jaqsam mal-movimenti ta’ annimali minn żoni ristretti u ġo fihom, fir-rigward tal-bluetongue. Ir-Regolament jistabbilixxi wkoll il-kundizzjonijiet għall-eżenzjonijiet mill-projbizzjoni ta’ ħruġ, applikabbli għall-movimenti ta’ annimali suxxettibbli, is-semen, l-ova u l-embrijuni tagħhom kif stipulat fid-Direttiva 2000/75/KE, inklużi regoli dwar l-użu ta’ vaċċini kontra l-bluetongue.

               (2)

               Skont ir-regoli attwali stabbiliti fid-Direttiva 2000/75/KE, l-użu ta’ vaċċini kontra l-bluetongue mhux permess barra ż-żoni ta’ protezzjoni. Id-Direttiva 2012/5/UE tal-Parlament Ewropew u tal-Kunsill tal-14 ta’ Marzu 2012 li temenda d-Direttiva tal-Kunsill 2000/75 fir-rigward tat-tilqima kontra l-bluetongue (3) tagħmel ir-regoli dwar it-tilqima stabbiliti fid-Direttiva 2000/75/KE aktar flessibbli sabiex jippermettu tilqim b’vaċċini inattivati kontra l-bluetongue ukoll barra ż-żoni suġġetti għal restrizzjonijiet tal-moviment tal-annimali. Għaldaqstant, ir-Regolament (KE) Nru 1266/2007 għandu jkun emendat. Barra minn hekk, l-emendi huma meħtieġa biex il-proċess ta’ monitoraġġ u sorveljanza jiġi ssimplifikat u biex il-proċeduri stabbiliti bir-Regolament (KE) Nru 1266/2007 jiġu addattati skont l-opinjonijiet xjentifiċi reċenti.

               (3)

               Għall-iskop tal-ġbir u l-analiżi ta’ tagħrif epidemjoloġiku dwar il-bluetongue, ir-Regolament (KE) Nru 1266/2007 jistipula li l-Istati Membri għandhom jittrasmettu tagħrif dwar il-bluetongue miġbur matul l-implimentazzjoni tal-programmi għall-monitoraġġ u s-sorveljanza tal-bluetongue lill-applikazzjoni tan-NETwork tal-BlueTongue (“BT-Net system”).

               (4)

               Madankollu, l-esperjenza turi li hemm biżżejjed tagħrif disponibbli fil-qafas ta’ notifika ta’ mard ieħor eżistenti fl-Unjoni u l-obbligi tar-rappurtar. L-obbligu għall-iskambjar ta’ tagħrif permezz tal-BT-Net system għalhekk ma għadux meħtieġ.

               (5)

               Ir-Regolament (KE) Nru 1266/2007, kif emendat bir-Regolament tal-Kummissjoni (KE) Nru 123/2009 (4) introduċa l-possibbiltà li l-Istati Membri jiddemarkaw, taħt ċerti kundizzjonijiet, “żoni b’inqas riskju” sabiex jiffaċilitaw tilqim preventiv f’partijiet mit-territorju tagħhom mingħajr iċ-ċirkolazzjoni tal-vajrus. Bħala konsegwenza tad-dħul fis-seħħ tad-Direttiva 2012/5/UE, fejn tilqim kontra l-bluetongue jista’ jsir ukoll barra ż-żoni ristretti, id-dispożizzjonijiet għad-demarkazzjoni ta’ “żoni b’inqas riskju” ma għadhomx meħtieġa.

               (6)

               Skont l-Artikolu 6(2) tar-Regolament (KE) Nru 1266/2007, Stat Membru jista’ jiddeċiedi li jneħħi medda ġeografika epidemjoloġikament rilevanti minn żona ristretta, u b’hekk jitlob il-ħelsien mill-mard f’dik il-medda wara sentejn ta’ assenza ta’ ċirkolazzjoni tal-vajrus kif ippruvat mill-monitoraġġ.

               (7)

               Madankollu, dawk il-partijiet taż-żona ristretta fejn għal mill-inqas sena, inkluż staġun sħiħ ta’ attività vettorjali, il-monitoraġġ u s-sorveljanza ma juru l-ebda ċirkolazzjoni tal-vajrus ta’ serotip jew serotipi speċifiċi tal-bluetongue, huma f’riskju tal-introduzzjoni mill-ġdid tal-marda permezz tal-introduzzjoni ta’ annimali infettati minn partijiet oħra tal-istess żona ristretta fejn il-vajrus tal-bluetongue ikun għadu qed jiċċirkola. F’dawn is-sitwazzjonijiet, għal tranżizzjoni sikura lejn il-ħelsien mill-mard taħt kundizzjonijiet epidemjoloġiċi favorevoli, l-Istati Membri għandhom jitħallew jiddemarkaw “żona ħielsa provviżorjament” soġġetta għall-kundizzjoni li jsir monitoraġġ u sorveljanza biex tkun żgurata l-assenza taċ-ċirkolazzjoni tal-vajrus.

               (8)

               Skont l-Opinjoni Xjentifika tal-Bord tal-EFSA dwar is-Saħħa u l-Benessri tal-Annimali dwar “”, adottata fil-11 ta’ Settembru 2008 (5), hemm possibbiltà teoretika li l-insetti infettivi jivvjaġġaw mal-annimali. Dak ir-riskju jista’ jiġi kkontrollat permezz ta’ tindif tal-vettura u t-trattament b’insettiċidi jew ripellanti qabel ma jitgħabbew l-annimali jew meta l-annimali jgħaddu minn żoni magħrufa li huma f’riskju baxx jew f’perjodu ta’ żmien meta r-riskju jkun magħruf li jkun baxx. Sabiex ikunu limitati l-effetti mhux mixtieqa ta’ dawk is-sustanzi fl-ambjent u biex ikunu evitati problemi possibbli fir-rigward ta’ perjodi ta’ stennija u residwi possibbli fl-annimali, it-trattament tal-annimali b’insettiċidi jew ripellanti awtorizzati ma għandux ikun meħtieġ aktar peress li dan it-trattament jippermetti sigurtà addizzjonali limitata.

               (9)

               Ir-Regolament (KE) Nru 1266/2007, kif emendat mir-Regolament ta' Implimentazzjoni (UE) Nru 648/2011 (6), jippermetti, għal perjodu tranżizzjonali, li l-Istati Membri destinarji, fejn l-introduzzjoni ta’ annimali mhux immunitarja taħt ċerti ċirkostanzi tista’ toħloq riskju għas-saħħa tal-annimali, jitolbu illi ċ-ċaqliq ta’ annimali bħal dawn ikun soġġett għal ċerti kundizzjonijiet addizzjonali. Peress li r-regoli dwar kriterji għall-istabbilimenti protetti minn vetturi huma stabbiliti f’dan ir-Regolament, dik id-dispożizzjoni tranżitorja ma għadhiex meħtieġa.

               (10)

               Minħabba livelli differenti ta’ ċirkolazzjoni tal-vajrus, kundizzjonijiet ambjentali u strateġiji ta’ vaċċinazzjoni differenti fl-Istati Membri, is-sitwazzjonijiet epidemjoloġiċi fir-rigward tal-bluetongue jistgħu jiddifferixxu konsiderevolment f’oqsma differenti tal-Unjoni. L-esperjenza wriet li l-istrateġiji ta’ sorveljanza differenti jistgħu jiġu implimentati b’suċċess biex jintlaħqu l-għanijiet mixtieqa. Għalhekk, ir-rekwiżiti armonizzati minimi għall-monitoraġġ u s-sorveljanza kif stabbiliti fl-Anness I tar-Regolament (KE) Nru 1266/2007 għandhom jiġu ssimplifikati biex jippermettu aktar flessibbiltà lill-Istati Membri biex ifasslu programmi nazzjonali ta’ monitoraġġ u sorveljanza, filwaqt li jittieħed kont tal-Opinjoni Xjentifika tal-Bord tal-EFSA dwar is-Saħħa u l-Benessri tal-Annimali fuq il-monitoraġġ u s-sorveljanza tal-bluetongue (7).

               (11)

               Abbażi tal-Opinjoni Xjentifika msemmija hawn fuq, id-daqs minimu tal-kampjun biex tinstab prevalenza ta’ 5 % bi grad ta’ fiduċja ta’ 95 % fil-popolazzjoni tal-ispeċi suxxettibbli għandu jkun biżżejjed għas-sorveljanza bl-iskop li juri l-assenza taċ-ċirkolazzjoni tal-vajrus f’żona ġeografika epidemjoliġikament rilevanti matul perjodu ta’ sentejn.

               (12)

               Iż-żamma ta’ annimali suxxettibbli għall-bluetongue fi stabbiliment reżistenti għal organiżmi li jġorru l-mikrobu (vetturi) għal perjodu ta’ żmien speċifikat huwa rekwiżit importanti għal ċerti kundizzjonijiet għall-eżenzjonijiet mill-projbizzjoni tal-ħruġ kif stipulat fl-Anness III tar-Regolament (KE) Nru 1266/2007. L-esperjenza turi li huwa diffiċli għall-Istati Membri biex jistabbilixxu l-kriterji xierqa għall-implimentazzjoni ta’ stabbiliment reżistenti għall-vetturi għall-movimenti regolari tal-kummerċ tal-annimali tal-ispeċi suxxettibbli bħal baqar, nagħaġ u mogħoż.

               (13)

               Sabiex tittejjeb l-effettività tal-istabbilimenti reżistenti għall-vetturi u bħala għajnuna lill-Istati Membri fl-implimentazzjoni tagħhom ta’ dik il-miżura ta’ kontroll, għandhom ikunu stabbiliti numru ta’ kriterji. Dawk il-kriterji għandhom ikunu bbażati fuq l-esperjenzi tal-Istati Membri u l-Kodiċi tas-Saħħa tal-Annimali Terrestri tal-Organizzazzjoni Dinjija għas-Saħħa tal-Annimali (OIE). Għall-konformità tat-terminoloġija mal-OIE, it-terminu “stabbilimenti reżistenti għall-vetturi”, użat attwalment fir-Regolament (KE) Nru 1266/2007, għandu jinbidel ma’ “stabbiliment protett mill-vetturi”.

               (14)

               Bi tweġiba għat-tagħrif xjentifiku ġdid li jindika l-possibbiltà ta’ tranżmissjoni tal-vajrus tal-bluetongue mill-plaċenta, partikolarment is-serotip 8 tal-vajrus tal-bluetongue, ġew introdotti miżuri prekawzjonarji biex jipprevjenu l-possibbiltà ta’ tixrid tal-bluetongue minn annimali tqal jew ċerti annimali tat-twelid fir-Regolament (KE) Nru 1266/2007, kif emendat mir-Regolament (KE) Nru 384/2008 (8).

               (15)

               Skont l-opinjoni xjentifika tal-Bord tal-EFSA dwar is-Saħħa u l-Benesseri tal-Annimali dwar is-serotip 8 tal-bluetongue (9), hemm evidenza xjentifika ta’ trażmissjoni mill-plaċenta tas-serotip 8 tal-vajrus tal-bluetongue li ġiet introdotta fl-Unjoni fl-2006. Madankollu, ma nstabitx trażmissjoni mill-plaċenta ta’ serotipi oħra tal-vajrus tal-bluetongue fiż-żoni affettwati fejn ma ntużawx vaċċini ħajjin immodifikati. Fid-dawl tal-konklużjonijiet ta’ dik l-opinjoni, il-miżura ta’ prekawzjoni fir-rigward tal-moviment ta’ annimali tqal għandha tapplika biss għal żoni li huma ristretti għas-serotip 8 tal-vajrus tal-bluetongue.

               (16)

               Ir-Regolament (KE) Nru 1266/2007 għandu għalhekk jiġi emendat skont dan.

               (17)

               Il-miżuri stipulati f’dan ir-Regolament huma konformi mal-opinjoni tal-Kumitat Permanenti dwar il-Katina Alimentari u s-Saħħa tal-Annimali,

         ADOTTAT DAN IR-REGOLAMENT:
   Artikolu 1
   Ir-Regolament (KE) Nru 1266/2007 huwa emendat kif ġej:

               (1)

               L-Artikolu 4 jinbidel b’dan li ġej:
               “Artikolu 4
               Programmi ta’ monitoraġġ u sorveljanza tal-bluetongue
               L-Istati Membri għandhom jimplimentaw programmi ta’ monitoraġġ u sorveljanza tal-bluetongue f’konformità mar-rekwiżiti minimi stabbiliti fl-Anness I.”

               (2)

               L-Artikolu 5 jitħassar.

               (3)

               Fl-Artikolu 6, il-paragrafu 2 jinbidel b’dan li ġej:
               “2.   Qabel ma tittieħed kull deċiżjoni sabiex titneħħa żona ġeografika epidemjoloġikament rilevanti minn żona ristretta, l-Istati Membri għandhom iressqu quddiem il-Kummissjoni tagħrif issostanzjat li juri l-assenza taċ-ċirkolazzjoni tal-vajrus tal-bluetongue f’dik iż-żona matul perjodu ta’ sentejn, inklużi żewġ staġuni sħaħ ta’ attività vettorjali, wara l-implimentazzjoni tal-programm ta’ monitoraġġ u sorveljanza tal-bluetongue skont il-punt 3 tal-Anness I.”

               (4)

               Fl-Artikolu 7, il-paragrafu 2a jinbidel b’dan li ġej:
               “2a.   L-Istati Membri jistgħu jiddemarkaw żona ġeografika epidemjoloġikament rilevanti f’żona ristretta bħala “żona ħielsa provviżorjament” sakemm għal perjodu ta’ sena, inkluż staġun sħiħ ta’ attività vettorjali, il-monitoraġġ u s-sorveljanza skont il-punt 3 tal-Anness I ikunu wrew l-assenza taċ-ċirkolazzjoni tal-vajrus tal-bluetongue f’dik il-parti taż-żona ristretta għal dak is-serotip speċifiku tal-bluetongue jew il-kombinazzjoni ta’ serotipi.
               Stat Membru li għandu l-intenzjoni li jiddemarka żona ristretta jew parti minn żona ristretta bħala “żona ħielsa provviżorjament” għandu jgħarraf bl-intenzjoni tiegħu lill-Kummissjoni. Dik in-notifika għandha tkun akkumpanjata bit-tagħrif imsemmi fil-punt 3 tal-Anness I.
               Il-Kummissjoni għandha tgħarraf lill-Istati Membri, fil-qafas tal-Kumitat Permanenti dwar il-Katina Alimentari u s-Saħħa tal-Annimali, bil-lista ta’ żoni ristretti.
               Il-moviment tal-annimali fl-istess żona ristretta minn żona fejn jiċċirkolaw serotip jew serotipi tal-vajrus tal-bluetongue għal parti mill-istess żona ristretta ddemarkata bħala “żona ħielsa provviżorjament” jista’ jkun permess biss jekk:

                           (a)

                           l-annimali jkunu konformi mal-kundizzjonijiet stabbiliti fl-Anness III; jew

                           (b)

                           l-annimali jkunu konformi ma’ kull garanzija oħra xierqa tas-saħħa tal-annimali bbażata fuq riżultat pożittiv ta’ evalwazzjoni tar-riskji ta’ miżuri kontra t-tixrid tal-vajrus tal-bluetongue u l-protezzjoni kontra attakki minn organiżmi li jġorru l-mikrobu, meħtieġa mill-awtorità kompetenti tal-post tal-oriġini u approvata mill-awtorità kompetenti tal-post tad-destinazzjoni, qabel ma jsir il-moviment ta’ annimali bħal dawn; jew

                           (c)

                           l-annimali huma ddestinati għall-qatla immedjata.”

               (5)

               Fl-Artikolu 8(5), it-tielet subparagrafu huwa mibdul b’dan li ġej:
               “Tagħrif dwar il-biċċeriji magħżulin għandu jkun disponibbli għall-Istati Membri l-oħrajn u għall-pubbliku.”

               (6)

               L-Artikolu 9 jinbidel b’dan li ġej:
               “Artikolu 9
               Kundizzjonijiet oħrajn għat-tranżitu tal-annimali
               1.   It-tranżitu tal-annimali għandu jkun permess mill-awtorità kompetenti sakemm:

                           (a)

                           wara li jsiru tindif u diżinfezzjoni xierqa fil-post tat-tagħbija, il-mezz li fih l-annimali huma ttrasportati jiġi ttrattat b’insettiċidi u/jew b’ripellanti. Dan it-trattament għandu f’kull każ isir qabel ma jitilqu miż-żona ristretta jew jidħlu fiha;

                           (b)

                           meta huwa previst perjodu ta’ mistrieħ ta’ aktar minn jum wieħed f’post ta’ kontroll matul it-tranżitu minn żona ristretta, l-annimali jkunu mħarsa kontra attakki minn vetturi fi stabbiliment protett mill-vetturi skont il-kriterji stabbiliti fl-Anness II.

                     2.   Il-paragrafu 1 ma għandux japplika jekk isir it-tranżitu:

                           (a)

                           esklussivament minn żoni ġeografiċi epidemjoloġikament rilevanti taż-żona ristretta jew minn ġo fihom waqt il-perjodu staġjonali ħieles mill-vetturi ddefinit f’konformità mal-Anness V, jew

                           (b)

                           minn partijiet taż-żona ristretta ddemarkata bħala “żona ħielsa provviżorjament” jew minn ġo fihom f’konformità mal-Artikolu 7(2a).

                     3.   Għall-annimali msemmija fil-paragrafu 1 ta’ dan l-Artikolu, il-kliem addizzjonali li ġej għandu jiżdied maċ-ċertifikati korrispondenti tas-saħħa stabbiliti fid-Direttivi 64/432/KEE, 91/68/KEE u 92/65/KEE, jew imsemmija fid-Deċiżjoni 93/444/KEE: “Trattament b’insettiċida/ripellant … (niżżel l-isem tal-prodott) fi … (niżżel id-data) f’konformità mal-Artikolu 9 tar-Regolament (KE) Nru 1266/2007.” ”

               (7)

               L-Artikolu 9a jitħassar.

               (8)

               L-Annessi I, II, III, u V huma emendati skont l-Anness ta’ dan ir-Regolament.

         Artikolu 2
   Dan ir-Regolament għandu jidħol fis-seħħ fil-ħames jum wara l-ppubblikazzjoni tiegħu f’Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-30 ta’ Mejju 2012.

            Għall-Kummissjoni

            Il-President

         José Manuel BARROSO

      (1)  ĠU L 327, 22.12.2000, p. 74

      (2)  ĠU L 283, 27.10.2007, p. 37.

      (3)  ĠU L 81, 21.3.2012, p. 1.

      (4)  ĠU L 40, 11.2.2009, p. 3.

      (5)  The EFSA Journal (2008) 795, 18-65.

      (6)  ĠU L 176, 5.7.2011, p. 18.

      (7)  The EFSA Journal 2011; 9(6): 2192.

      (8)  ĠU L 116, 30.4.2008, p. 3.

      (9)  The EFSA Journal 2011; 9(5): 2189.

      ANNESS
      L-Annessi I, II, III u V tar-Regolament (KE) Nru 1266/2007 huma emendati kif ġej:

                  (1)

                  L-Anness I jinbidel b’dan li ġej:

                     “ANNESS I

                        Rekwiżiti minimi għall-programmi ta’ monitoraġġ u sorveljanza tal-bluetongue (imsemmija fl-Artikolu 4)

                     1.   Rekwiżiti ġenerali

                     Il-programmi ta’ monitoraġġ u sorveljanza tal-bluetongue għandhom ikollhom l-għan li;

                                 (a)

                                 jsibu kull possibblità ta’ inkursjonijiet tal-vajrus tal-bluetongue u;

                                 (b)

                                 fejn xieraq, juru l-assenza ta’ ċerti serotipi ta’ dak il-vajrus fi Stat Membru jew f’żona ġeografika epidemjoloġikament rilevanti; jew

                                 (c)

                                 jiddeterminaw l-istaġun ħieles mill-attività vettorjali (sorveljanza entomoloġika).

                           L-unità ġeografika ta’ referenza għall-għanijiet ta’ monitoraġġ u sorveljanza tal-bluetongue għandha tkun definita minn grilja ta’ linji ta’ madwar 45 × 45 km (bejn wieħed u ieħor 2 000 km2) sakemm kundizzjonijiet ambjentali speċifiċi ma jiġġustifikawx daqs differenti.
                     Jekk huwa xieraq, l-Istati Membri jistgħu wkoll jużaw ir-“reġjun” kif definit fl-Artikolu 2.2(p) tad-Direttiva 64/432/KEE jew ir-reġjuni kif definiti fl-Anness X tad-Deċiżjoni tal-Kummissjoni 2005/176/KE tal-1 ta’ Marzu 2005 li twaqqaf l-għamla kkodifikata u l-kodiċi għan-notifika tal-mard tal-annimali skont id-Direttiva tal-Kunsill 82/894/KEE (1) bħala l-unità ġeografika ta’ referenza għal raġunijiet ta’ monitoraġġ u sorveljanza.
                     2.   Il-programmi ta’ monitoraġġ u sorveljanza tal-bluetongue mmirati biex isibu kull possibblità ta’ inkursjonijiet tal-vajrus tal-bluetongue

                     Il-programmi ta’ monitoraġġ u sorveljanza tal-bluetongue mmirati biex isibu kull possibbiltà ta’ inkursjonijiet tal-vajrus tal-bluetongue għandhom jikkonsistu tal-anqas minn sorveljanza klinika passiva u sorveljanza attiva bbażata fuq testijiet fil-laboratorju.

                                 2.1.

                                 Is-sorveljanza klinika passiva għandha tikkonsisti f’sistema formali kontinwa, dokumentata kif xieraq, immirata biex issib u tinvestiga kull suspett, inkluża sistema ta’ twissija bikrija għar-rapportar ta’ każijiet suspettużi. Is-sidien jew id-detenturi u l-veterinarji għandhom jirrappurtaw minnufih kull suspett lill-awtorità kompetenti.

                                 2.2.

                                 Is-sorverljanza attiva bbażata fuq testijiet fil-laboratorju għandha tikkonsisti minn tal-anqas programm wieħed annwali, jew kombinazzjoni ta’ monitoraġġ seroloġiku/viroloġiku b’annimali sentinella, stħarriġ seroloġiku/viroloġiku, jew monitoraġġ u sorveljanza speċifiċi bbażati fuq valutazzjoni tar-riskju.

                                             —

                                             It-teħid ta’ kampjuni jista’ jseħħ f’intervalli predeterminati matul is-sena imma għandhom tal-anqas jitwettqu darba fis-sena, fil-perjodu tas-sena meta huma l-aktar probabbli li jinstabu l-infezzjoni jew is-serokonverżjoni.

                                             —

                                             Il-programmi ta’ monitoraġġ u sorveljanza tal-bluetongue għandhom ikunu ddisinjati b’tali mod li l-kampjuni jittieħdu minn annimali suxxettibbli (jiġifieri annimali li ma tlaqqmux u li ġew esposti għall-vettur kompetenti), li huma rappreżentattivi għall-istruttura tal-popolazzjoni tal-ispeċi suxxettibbli fiż-żona ġeografika epidemjoloġikament rilevanti.

                                             —

                                             Id-daqs tal-kampjun għandu jiġi kkalkulat biex tinstab il-prevalenza preżunta addattata bbażata fuq ir-riskju magħruf tal-popolazzjoni fil-mira bi grad ta’ fiduċja ta’ 95 % fil-popolazzjoni tal-ispeċi suxxettibbli ta’ dik iż-żona ġeografika epidemijoloġikament rilevanti. Fin-nuqqas ta’ tagħrif xjentifiku dwar il-prevalenza mistennija għall-popolazzjoni fil-mira, id-daqs tal-kampjun għandu jiġi kkalkulat sabiex jidentifika prevalenza ta’ 20 %.

                                             —

                                             Kull meta l-kampjuni ma joriġinawx minn annimali individwali, id-daqs tal-kampjun għandu jitranġa skont is-sensitività tal-proċeduri dijanjostiċi applikati.

                                             —

                                             L-ittestjar fil-laboratorju għandu jkun imfassal b’mod li wara testijiet bi skrining pożittiv ikun hemm testijiet seroloġiċi/viroloġiċi speċifiċi tas-serotip immirati għas-serotip jew serotipi tal-bluetongue prevvisti li jkunu preżenti fiż-żona ġeografika epidemijoloġikament rilevanti biex jinstab b’ċertezza s-serotip speċifiku li jkun qed jiċċirkola.

                           3.   Il-programmi ta’ monitoraġġ u sorveljanza tal-bluetongue mmirati biex juru n-nuqqas ta’ ċerti serotipi tal-vajrus tal-bluetongue fi Stat Membru jew f’żona ġeografika epidemijoloġikament rilevanti

                     Il-programmi ta’ monitoraġġ u sorveljanza tal-bluetongue mmirati biex juru n-nuqqas ta’ ċirkolazzjoni tal-vajrus tal-bluetongue għandhom jikkonformaw mal-kundizzjonijiet stipulati fil-punt 2.1 u 2.2. Id-daqs tal-kampjun użat għas-sorverljanza attiva bbażata fuq testijiet fil-laboratorju għandu jiġi kkalkulat sabiex jidentifika prevalenza ta’ 5 % (2) bi grad ta’ fiduċja ta’ 95 %. Barra minn hekk:

                                 (a)

                                 bil-għan li jneħħu żona ġeografika epidemjoloġikament rilevanti minn żona ristretta kif imsemmi fl-Artikolu 6(2), l-Istati Membri għandhom juru n-nuqqas ta’ ċirkolazzjoni tal-vajrus tal-bluetongue matul perjodu ta’ mill-anqas sentejn, inklużi żewġ staġuni ta’ attività vettorjali;
                                 L-Istati Membri għandhom jissottomettu lill-Kummissjoni tagħrif epidemjoloġiku storiku rilevanti dwar il-programm ta’ monitoraġġ u sorveljanza fis-seħħ u r-riżultati annwali tiegħu matul l-aħħar tliet snin, inkluż mill-anqas:

                                             (i)

                                             deskrizzjoni tal-istħarriġ li għaddej bħalissa u t-tip ta’ testijiet dijanjostiċi li jsiru (ELISA, Newtralizzazzjoni tas-serum, PCR, iżolament tal-vajrus);

                                             (ii)

                                             L-ispeċi fil-kampjun u n-numru ta’ kampjuni meħuda għal kull speċi tal-annimali suxxettibbli; jekk jintużaw provvisti ta’ sera, għandha tiġi rrapportata stima tan-numru ta’ annimali li tikkorrispondi mal-provvisti li jkunu ġew ittestjati;

                                             (iii)

                                             il-kopertura ġeografika tal-kampjuni;

                                             (iv)

                                             il-frekwenza u t-tempestività tat-teħid tal-kampjuni;

                                             (v)

                                             in-numru ta’ riżultati pożittivi speċifikati mill-ispeċi tal-annimali u l-lokalità ġeografika.

                                 (b)

                                 sabiex tiġi demarkata “żona ħielsa provviżorjament” kif imsemmi fl-Artikolu 7(2a), l-Istati Membri għandhom juru n-nuqqas ta’ ċirkolazzjoni tal-vajrus tal-bluetongue matul perjodu ta’ mill-anqas sena, inkluż staġun wieħed ta’ attività vettorjali.
                                 L-Istati Membri għandhom jippreżentaw lill-Kummissjoni tagħrif epidemjoloġiku storiku rilevanti dwar il-programm ta’ monitoraġġ u sorveljanza fis-seħħ u r-riżultati tiegħu matul l-aħħar sentejn, inkluż mill-anqas it-tagħrif kif stipulat fil-punti minn (a)(i) sa (v).

                           4.   Il-programmi ta’ monitoraġġ u sorveljanza tal-bluetongue mmirati għad-determinazzjoni tal-perjodu staġjonalment ħieles mill-vetturi (sorveljanza entomoloġika)

                     Is-sorveljanza entomoloġika biex tiddetermina l-perjodu staġjonalment ħieles mill-vetturi kif imsemmi fl-Anness V, għandha tissodisfa r-rekwiżiti li ġejjin:

                                 (a)

                                 għandha tikkonsisti f’tal-anqas programm attiv annwali ta’ qbid tal-vettur permezz ta’ nases b’aspirazzjoni li jkunu tqiegħdu f’post permanenti biex tiġi ddeterminata d-dinamika tal-popolazzjoni tal-vettur;

                                 (b)

                                 nases b’aspirazzjoni mgħammra b’dawl ultravjola għandhom jintużaw b’konformità ma’ protokolli stabbiliti minn qabel; in-nases iridu jitħaddmu tul il-lejl kollu u jridu jaħdmu b’rata ta’ mill-anqas:

                                             —

                                             lejl fil-ġimgħa matul ix-xahar qabel il-bidu previst u matul ix-xahar ta’ qabel it-tmiem previst tal-perjodu staġjonalment ħieles mill-vettur;

                                             —

                                             lejl fix-xahar matul il-perjodu staġjonalment ħieles mill-vettur;

                                       Abbażi tal-evidenza miksuba fl-ewwel tliet snin tat-tħaddim tan-nases b’aspirazzjoni, il-frekwenza tat-tħaddim ta’ dawk in-nases tista’ tiġi aġġustata;

                                 (c)

                                 għandha titqiegħed tal-anqas nassa waħda b’aspirazzjoni f’kull żona epidemijoloġikament rilevanti taż-żona kollha staġjonalment ħielsa mill-bluetongue. Proporzjon tal-insetti miġburin fin-nases b’aspirazzjoni għandu jintbagħat f’laboratorju speċjalizzat li kapaċi jgħodd u jidentifika l-ispeċi ta’ vetturi ssuspettati.

                  (2)

                  L-Anness II jinbidel b’dan li ġej:

                     “ANNESS II

                        Kriterji għall-“istabbiliment protett mill-vetturi” (imsemmijin fil-punti 2, 3 u 4 tat-Taqsima A tal-Anness III, il-punt (b) tat-Taqsima B u l-punt 2(b) tat-Taqsima C f’dak l-Anness)

                                 1.

                                 Stabbiliment protett mill-vetturi għandu mill-anqas ikun konformi ma’ dan li ġej:

                                             (a)

                                             għandu jkollu barrieri fiżiċi addattati fil-punti tad-dħul u tal-ħruġ;

                                             (b)

                                             il-fetħiet tal-istabbiliment protett mill-vetturi għandhom ikunu skrinjati kontra l-vetturi b’xibka bit-toqob ta’ daqs xieraq li għandhom jiġu mimlija regolarment b’insettiċida approvata skont l-istruzzjonijiet tal-manifatturi;

                                             (c)

                                             is-sorveljanza u l-kontroll tal-vetturi għandhom jitwettqu fl-istabbiliment protett mill-vetturi u madwaru;

                                             (d)

                                             għandhom jittieħdu miżuri biex jillimitaw jew jeliminaw siti tat-tgħammir għall-vetturi fil-viċinanza tal-istabbiliment protett mill-vetturi;

                                             (e)

                                             għandu jkun hemm fis-seħħ proċeduri operattivi standard, inklużi deskrizzjonijiet ta’ sistemi ta’ back-up u ta’ allarm, għall-operazzjoni tal-istabbiliment protett mill-vetturi u t-trasport tal-annimali lejn il-post tat-tagħbija.

                                 2.

                                 L-awtorità kompetenti għandha tapprova stabbiliment protett mill-vetturi, jekk jiġu ssodisfati l-kriterji fil-punt 1. Għandha tivverifika b’mod frekwenti, imma tal-anqas tliet darbiet waqt il-perjodu ta’ protezzjoni meħtieġ (fil-bidu, waqt u fl-aħħar tal-perjodu) l-effettività tal-miżuri mwettqa permezz ta’ nassa kontra l-vetturi fl-istabbiliment protett mill-vetturi.”

                  (3)

                  L-Anness III huwa emendat kif ġej:

                              (a)

                              It-Taqsima A hija emendata kif ġej:

                                          (i)

                                          Fil-punt 2, l-ewwel subparagrafu jinbidel b’dan:
                                          “L-annimali nżammu, sad-dispaċċ, protetti kontra attakki minn vetturi fi stabbiliment protett mill-vetturi skont il-kriterji stabbiliti fl-Anness II għal perjodu ta’ mill-anqas 60 jum qabel id-data tad-dispaċċ.”

                                          (ii)

                                          Fil-punt 3, l-ewwel subparagrafu jinbidel b’dan:
                                          “L-annimali nżammu, sad-dispaċċ, f’żona staġjonalment ħielsa mill-bluetongue matul il-perjodu staġjonalment ħieles mill-vetturi, iddefinit skont l-Anness V, jew ġew protetti minn attakki ta’ vetturi fi stabbiliment protett mill-vetturi skont il-kriterji stabbiliti fl-Anness II għal perjodu ta’ mill-anqas 28 jum u matul dak il-perjodu kienu soġġetti għal test seroloġiku skont il-Manwal għall-Annimali Terrestri tal-OIE biex jinstabu l-antikorpi tal-grupp tal-vajrus tal-bluetongue, b’riżultati negattivi, li jkunu saru fuq kampjuni miġbura minn dak l-annimal mill-anqas 28 jum wara d-data tal-bidu tal-perjodu ta’ protezzjoni kontra attakki minn vetturi jew tal-perjodu staġjonalment ħieles mill-vetturi.”

                                          (iii)

                                          Fil-punt 4, l-ewwel subparagrafu jinbidel b’dan:
                                          “L-annimali nżammu, sad-dispaċċ, f’żona staġjonalment ħielsa mill-bluetongue matul il-perjodu staġjonalment ħieles mill-vetturi, iddefinit skont l-Anness V, jew ġew protetti kontra attakki minn vetturi fi stabbiliment protett mill-vetturi skont il-kriterji stabbiliti fl-Anness II għal perjodu ta’ mill-anqas 14-il jum u, matul dan il-perjodu, kienu soġġetti għal test tal-identifikazzjoni tal-aġent skont il-Manwal għall-Annimali Terrestri tal-OIE, b’riżultati negattivi, li jkun sar fuq kampjuni miġbura minn dak l-annimal mill-anqas 14-il jum wara d-data tal-bidu tal-perjodu ta’ protezzjoni kontra attakki minn vetturi jew tal-perjodu staġjonalment ħieles mill-vetturi.”

                                          (iv)

                                          Il-punt 5 jinbidel b’dan li ġej:

                                                      “5.

                                                      L-annimali tlaqqmu kontra s-serotip(i) preżenti jew probabbli li jkun(u) preżenti f’żona ġeografika tal-oriġini epidemjoloġikament rilevanti, l-annimali għadhom fil-perjodu ta’ żmien ta’ immunità garantita fl-ispeċifikazzjonijiet tal-vaċċin u l-annimali jissodisfaw mill-anqas wieħed mir-rekwiżiti li ġejjin:

                                                                  (a)

                                                                  ikunu tlaqqmu aktar minn 60 jum qabel id-data tal-moviment;

                                                                  (b)

                                                                  ikunu tlaqqmu b’vaċċin inattivat qabel mill-anqas in-numru ta’ jiem meħtieġa għall-bidu tal-protezzjoni tal-immunità stabbilit fl-ispeċifikazzjonijiet tal-vaċċin approvat fil-programm ta’ tilqim u kienu soġġetti għal test tal-identifikazzjoni tal-aġent skont il-Manwal tal-Annimali Terrestri tal-OIE, b’riżultati negattivi, li jkun sar mill-anqas 14-il jum wara l-bidu tal-protezzjoni tal-immunità stabbilita fl-ispeċifikazzjonijiet tal-vaċċin;

                                                                  (c)

                                                                  qabel kienu diġà mlaqqmin u reġgħu tlaqqmu b’vaċċin inattiv fil-perjodu ta’ żmien tal-immunità ggarantit fl-ispeċifikazzjonijiet tal-vaċċin;

                                                                  (d)

                                                                  matul il-perjodu staġjonalment ħieles mill-vetturi, iddefinit skont l-Anness V, inżammu f’żona staġjonalment ħielsa mill-bluetongue, mit-twelid jew għal perjodu ta’ mill-anqas 60 jum qabel id-data tat-tilqim u tlaqqmu b’vaċċin inattivat mill-anqas qabel in-numru ta’ jiem neċessarji għall-bidu tal-protezzjoni tal-immunità stabbilit fl-ispeċifikazzjonijiet tal-vaċċin.

                                                            Meta l-annimali msemmija f’dan il-punt ikunu maħsubin għall-kummerċ fl-Unjoni, il-kliem supplimentari li ġej għandu jiżdied maċ-ċertifikati korrispondenti tas-saħħa stabbiliti fid-Direttivi 64/432/KEE, 91/68/KEE u 92/65/KEE:
                                                      “Annimal(i) mlaqqam/mlaqqma kontra s-serotip(i) tal-bluetongue … (niżżel is-serotip(i)) bi … (niżżel l-isem tal-vaċċin) b’vaċċin inattivat/vaċċin ħaj immodifikat (indika, skont il-każ) skont l-Anness III.A(5) tar-Regolament (KE) Nru 1266/2007.’ ”

                                          (v)

                                          Fil-punt 6, il-frażi introduttorja tinbidel b’dan li ġej:

                                                      “6.

                                                      L-annimali nżammu dejjem f’żona ġeografika tal-oriġini epidemjoloġikament rilevanti fejn mhux iktar minn serotip wieħed kien preżenti jew huwa preżenti jew x’aktarx li jkun preżenti u:”

                                          (vi)

                                          Il-punt 7 huwa emendat kif ġej:

                                                      —

                                                      Il-frażi introduttorja tinbidel b’dan li ġej:

                                                                  “7.

                                                                  L-annimali ġew soġġetti b’riżultati pożittivi għal żewġ testijiet seroloġiċi adegwati skont il-Manwal tat-Terrestri tal-OIE li kapaċi jiskopru antikorpi speċifiċi kontra s-serotipi kollha tal-vajrus tal-bluetongue preżenti jew li x’aktarx ikunu preżenti, fiż-żona ġeografika tal-oriġini epidemjoloġikament rilevanti, u:”

                                                      —

                                                      It-tielet subparagrafu jinbidel b’dan li ġej:

                                                         “Rigward l-annimali tqal li jkunu qed jiġu ttrasportati minn żona ristretta għas-serotip 8 tal-vajrus tal-bluetongue, dawn iridu jkunu kkonformaw ma’ tal-anqas waħda mill-kundizzjonijiet stipulati fil-punti 5, 6 u 7 qabel l-inseminazzjoni jew it-tgħammir, jew inkella għandha tkun rispettata l-kundizzjoni stipulata fil-punt 3. Fil-każ ta’ test seroloġiku, kif stipulat fil-punt 3, it-test għandu jsir biss fl-aħħar sebat ijiem mid-data taċ-ċaqliq.”

                              (b)

                              Fit-Taqsima B, il-punt (b) jinbidel b’dan li ġej:

                                          “(b)

                                          ikunu ġew protetti kontra attakki minn vetturi fi stabbiliment protett mill-vetturi skont il-kriterji stabbiliti fl-Anness II għal perjodu ta’ mill-anqas 60 jum qabel il-bidu tal-ġbir tas-semen u matulu;”

                              (c)

                              Fit-Taqsima C, il-punt 2, (b) jinbidel b’dan li ġej:

                                          “(b)

                                          ikunu ġew protetti kontra attakki minn vetturi fi stabbiliment protett mill-vetturi skont il-kriterji stabbiliti fl-Anness II għal perjodu ta’ mill-anqas 60 jum qabel il-bidu tal-ġbir tal-embrijuni/ova u matulu;”

                  (4)

                  Fl-Anness V, it-titlu jinbidel b’dan li ġej:

                     “ANNESS V

                        Kriterji għad-definizzjoni tal-perjodu staġjonali ħieles mill-vetturi (imsemmija fl-Artikolu 9(2))”

         (1)  ĠU L 59, 5.3.2005, p. 40.

         (2)  Għal perjodu tranżitorju sal-31 ta’ Awwissu 2012, id-daqs tal-kampjun tal-istħarriġ jista’ jiġi kkalkulat sabiex jidentifika prevalenza ta’ 20 %.”


title: Regolament ta' Implimentazzjoni tal-Kummissjoni (UE) 2017/311 tat-22 ta' Frar 2017 li jistabbilixxi l-valuri standard tal-importazzjoni għad-determinazzjoni tal-prezz ta' dħul ta' ċertu frott u ħxejjex

text:
               23.2.2017

               MT

               Il-Ġurnal Uffiċjali tal-Unjoni Ewropea

               L 45/10

         REGOLAMENT TA' IMPLIMENTAZZJONI TAL-KUMMISSJONI (UE) 2017/311
   tat-22 ta' Frar 2017
   li jistabbilixxi l-valuri standard tal-importazzjoni għad-determinazzjoni tal-prezz ta' dħul ta' ċertu frott u ħxejjex
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (1),
   Wara li kkunsidrat ir-Regolament ta' Implimentazzjoni (UE) Nru 543/2011 tas-7 ta' Ġunju 2011 li jippreskrivi regoli dettaljati dwar l-applikazzjoni tar-Regolament tal-Kunsill (KE) Nru 1234/2007 fir-rigward tas-setturi tal-frott u l-ħxejjex u tal-frott u l-ħxejjex ipproċessati (2) u b'mod partikolari l-Artikolu 136(1) tiegħu,
   Billi:

               (1)

               Ir-Regolament ta' Implimentazzjoni (UE) Nru 543/2011 jistipula, skont ir-riżultat tan-negozjati kummerċjali multilaterali taċ-Ċiklu tal-Urugwaj, il-kriterji li bihom il-Kummissjoni tiffissa l-valuri standard għall-importazzjonijiet minn pajjiżi terzi, għall-prodotti u għall-perjodi stipulati fl-Anness XVI, il-Parti A tiegħu.

               (2)

               Il-valur standard tal-importazzjoni huwa kkalkulat kull ġurnata tax-xogħol skont l-Artikolu 136(1) tar-Regolament ta' Implimentazzjoni (UE) Nru 543/2011, billi jqis id-dejta varjabbli ta' kuljum. Għalhekk dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

         ADOTTAT DAN IR-REGOLAMENT:
   Artikolu 1
   Il-valuri standard tal-importazzjoni msemmija fl-Artikolu 136 tar-Regolament ta' Implimentazzjoni (UE) Nru 543/2011 huma stipulati fl-Anness għal dan ir-Regolament.
   Artikolu 2
   Dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-22 ta' Frar 2017.

            Għall-Kummissjoni,

            F'isem il-President,

         Jerzy PLEWA

            Direttur Ġenerali

            Direttorat Ġenerali għall-Agrikoltura u l-Iżvilupp Rurali

      (1)  ĠU L 347, 20.12.2013, p. 671.

      (2)  ĠU L 157, 15.6.2011, p. 1.

      ANNESS

         Il-valuri standard tal-importazzjoni għad-determinazzjoni tal-prezz ta' dħul ta' ċertu frott u ħxejjex

                  (EUR/100 kg)

                  Kodiċi tan-NM

                  Kodiċi tal-pajjiż terz (1)

                  Valur standard tal-importazzjoni

                  0702 00 00

                  IL

                  75,4

                  MA

                  103,8

                  TN

                  194,0

                  TR

                  102,9

                  ZZ

                  119,0

                  0707 00 05

                  MA

                  86,6

                  TR

                  186,3

                  ZZ

                  136,5

                  0709 91 00

                  EG

                  113,1

                  ZZ

                  113,1

                  0709 93 10

                  MA

                  54,9

                  TR

                  173,3

                  ZZ

                  114,1

                  0805 10 22 , 0805 10 24 , 0805 10 28

                  EG

                  47,0

                  IL

                  75,0

                  MA

                  45,6

                  TN

                  55,8

                  TR

                  73,8

                  ZA

                  196,8

                  ZZ

                  82,3

                  0805 21 10 , 0805 21 90 , 0805 29 00

                  EG

                  88,5

                  IL

                  133,7

                  JM

                  120,8

                  MA

                  102,4

                  TR

                  87,0

                  ZZ

                  106,5

                  0805 22 00

                  IL

                  112,1

                  MA

                  102,3

                  ZZ

                  107,2

                  0805 50 10

                  EG

                  82,4

                  TR

                  71,2

                  ZZ

                  76,8

                  0808 10 80

                  CN

                  128,2

                  US

                  115,7

                  ZZ

                  122,0

                  0808 30 90

                  CL

                  160,8

                  CN

                  84,8

                  ZA

                  113,3

                  ZZ

                  119,6

         (1)  In-nomenklatura tal-pajjiżi stabbilita bir-Regolament tal-Kummissjoni (UE) Nru 1106/2012 tas-27 ta' Novembru 2012 li jimplimenta r-Regolament (KE) Nru 471/2009 tal-Parlament Ewropew u tal-Kunsill dwar statistika Komunitarja relatata mal-kummerċ estern ma' pajjiżi li mhumiex membri, fir-rigward tal-aġġornament tan-nomenklatura tal-pajjiżi u t-territorji (ĠU L 328, 28.11.2012, p. 7). Il-kodiċi “ZZ” jirrappreżenta “ta' oriġini oħra”.


title: Regolament ta' Implimentazzjoni tal-Kummissjoni (UE) 2015/258 tas- 17 ta' Frar 2015 li jistabbilixxi l-valuri standard tal-importazzjoni għad-determinazzjoni tal-prezz ta' dħul ta' ċertu frott u ħxejjex

text:
               18.2.2015

               MT

               Il-Ġurnal Uffiċjali tal-Unjoni Ewropea

               L 43/11

         REGOLAMENT TA' IMPLIMENTAZZJONI TAL-KUMMISSJONI (UE) 2015/258
   tas-17 ta' Frar 2015
   li jistabbilixxi l-valuri standard tal-importazzjoni għad-determinazzjoni tal-prezz ta' dħul ta' ċertu frott u ħxejjex
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas- 17 ta' Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (1),
   Wara li kkunsidrat ir-Regolament ta' Implimentazzjoni (UE) Nru 543/2011 tas-7 ta' Ġunju 2011 li jippreskrivi regoli dettaljati dwar l-applikazzjoni tar-Regolament tal-Kunsill (KE) Nru 1234/2007 fir-rigward tas-setturi tal-frott u l-ħxejjex u tal-frott u l-ħxejjex ipproċessati (2) u b'mod partikolari l-Artikolu 136(1) tiegħu,
   Billi:

               (1)

               Ir-Regolament ta' Implimentazzjoni (UE) Nru 543/2011 jistipula, skont ir-riżultat tan-negozjati kummerċjali multilaterali taċ-Ċiklu tal-Urugwaj, il-kriterji li bihom il-Kummissjoni tiffissal-valuri standard għall-importazzjonijiet minn pajjiżi terzi, għall-prodotti u għall-perjodi stipulati fl-Anness XVI, il-Parti A tiegħu.

               (2)

               Il-valur standard tal-importazzjoni huwa kkalkulat kull ġurnata tax-xogħol skont l-Artikolu 136(1) tar-Regolament ta' Implimentazzjoni (UE) Nru 543/2011, billi jqis id-dejta varjabbli ta' kuljum. Għalhekk dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

         ADOTTAT DAN IR-REGOLAMENT:
   Artikolu 1
   Il-valuri standard tal-importazzjoni msemmija fl-Artikolu 136 tar-Regolament ta' Implimentazzjoni (UE) Nru 543/2011 huma stipulati fl-Anness għal dan ir-Regolament.
   Artikolu 2
   Dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-17 ta' Frar 2015.

            Għall-Kummissjoni,

            F'isem il-President,

         Jerzy PLEWA

            Direttur Ġenerali għall-Agrikoltura u l-Iżvilupp Rurali

      (1)  ĠU L 347, 20.12.2013, p. 671.

      (2)  ĠU L 157, 15.6.2011, p. 1.

      ANNESS

         Il-valuri standard tal-importazzjoni għad-determinazzjoni tal-prezz ta' dħul ta' ċertu frott u ħxejjex

                  (EUR/100 kg)

                  Kodiċi tan-NM

                  Kodiċi tal-pajjiż terz (1)

                  Valur standard tal-importazzjoni

                  0702 00 00

                  EG

                  116,3

                  IL

                  80,8

                  MA

                  86,6

                  TR

                  123,9

                  ZZ

                  101,9

                  0707 00 05

                  EG

                  191,6

                  TR

                  190,1

                  ZZ

                  190,9

                  0709 93 10

                  MA

                  195,0

                  TR

                  235,6

                  ZZ

                  215,3

                  0805 10 20

                  EG

                  53,2

                  IL

                  69,8

                  MA

                  45,8

                  TN

                  51,5

                  TR

                  68,7

                  ZZ

                  57,8

                  0805 20 10

                  IL

                  136,1

                  MA

                  100,7

                  ZZ

                  118,4

                  0805 20 30 , 0805 20 50 , 0805 20 70 , 0805 20 90

                  EG

                  93,4

                  IL

                  146,9

                  JM

                  118,8

                  MA

                  114,4

                  TR

                  72,6

                  US

                  148,9

                  ZZ

                  115,8

                  0805 50 10

                  EG

                  41,3

                  TR

                  58,9

                  ZZ

                  50,1

                  0808 10 80

                  BR

                  67,1

                  CL

                  94,6

                  US

                  169,6

                  ZZ

                  110,4

                  0808 30 90

                  CL

                  133,1

                  CN

                  72,5

                  ZA

                  90,1

                  ZZ

                  98,6

         (1)  In-nomenklatura tal-pajjiżi stabbilita bir-Regolament tal-Kummissjoni (UE) Nru 1106/2012 tas-27 ta' Novembru 2012 li jimplimenta r-Regolament (KE) Nru 471/2009 tal-Parlament Ewropew u tal-Kunsill dwar statistika Komunitarja relatata mal-kummerċ estern ma' pajjiżi li mhumiex membri, fir-rigward tal-aġġornament tan-nomenklatura tal-pajjiżi u t-territorji (ĠU L 328, 28.11.2012, p. 7). Il-kodiċi “ZZ” jirrappreżenta “ta' oriġini oħra”.